Skopri x'miżuri tista' tieħu l-UE kontra l-importazzjonijiet li huma l-oġġett ta' dumping, kemm taġixxi spiss u kif il-politika tal-UE dwar l-antidumping qed tiġi mtejba. leġiżlazzjoni antidumping hija strument għad-difiża kummerċjali li jista' jintuża mill-UE kontra prattiki kummerċjali inġusti. Din il-gwida se tispjega l-politika, li hija element ewlieni biex jitħarsu l-impjiegi u l-kumpaniji Ewropej. Għaliex l-UE tapplika miżuri antidumping? L-UE hija favur il-kummerċ ħieles, li joħloq l-impjiegi u l-ġid. Madankollu, il-kummerċ jista' jiġi mxekkel meta l-pajjiżi jissussidjaw prodotti b'mod inġust jew jipproduċu żżejjed u jbigħu bi prezzijiet imnaqqsa fi swieq oħra. Dan jagħmilha diffiċli għal kumpaniji oħra li jikkompetu u jista' jwassal għall-għeluq ta' kumpaniji domestiċi u għal sensji. Biex tipproteġi lill-kumpaniji u lill-ħaddiema, l-UE jaf ikollha bżonn tirrikorri għal miżuri antidumping jew kontra s-sussidji. Kif tista' l-UE tiġġieled kontra prodotti li huma l-oġġett ta' dumping u ssussidjati? L-UE tista' timponi multi fuq pajjiżi mhux tal-UE jekk ikun instab li jwettqu dumping ta' prodotti fl-Ewropa. Tali multa tieħu l-forma ta' dazji jew tariffi antidumping fuq il-prodotti li huma l-oġġett ta' dumping. Madankollu, l-UE għandha timxi skont ir-regoli tal-Organizzazzjoni Dinjija tal-Kummerċ (WTO). X'inhu r-rwol tal-WTO? Il-WTO hija magħmula minn 164 organizzazzjoni internazzjonali li jirregolaw il-kummerċ globali. Hija tistabbilixxi l-qafas għan-negozjar ta' ftehimiet kummerċjali u għandha regoli għas-soluzzjoni tat-tilwim. Il-pajjiżi tal-UE huma ġeneralment irrappreżentati mill-Kummissjoni. Meta jkunu qed jittrattaw prattiki kummerċjali inġusti, il-membri tad-WTO qablu li jsegwu l-proċeduri tal-organizzazzjoni, u dan jagħmilha aktar faċli biex jissolva t-tilwim. Ir-regoli jinkludu proċedura dwar x'reazzjoni għandu jkun hemm jekk pajjiżi oħra jwettqu dumping ta' prodotti bi prezzijiet artifiċjalment baxxi fis-suq tiegħek. Kif taħdem il-proċedura għall-impożizzjoni ta' dazji antidumping? Qabel ma l-UE tkun tista' tiftaħ investigazzjoni, il-produtturi tal-UE jridu jressqu lment. Skont ir-regoli tal-WTO, l-UE għandha tagħti prova li l-industrija tal-UE ġarrbet dannu minħabba prodotti ssussidjati jew li huma l-oġġett ta' dumping Kif jiġu kkalkulati d-dazji antidumping? Il-kalkolu ta' dazji antidumping huwa biċċa xogħol ikkumplikata. Il-fatturi kkunsidrati jinkludu d-differenza bejn il-prezz tal-esportazzjoni u l-prezz fil-pajjiż ta' oriġini. Kemm-il darba l-UE tuża miżuri antidumping? L-UE tuża strumenti ta' difiża kummerċjali inqas minn ħafna ġurisdizzjonijiet: 0,21 % biss tal-importazzjonijiet tal-UE huma affettwati. Iżda protezzjoni minn prodotti li huma l-oġġett ta' dumping u ssussidjati kienet kruċjali għal firxa ta' industriji tal-UE. L-importazzjonijiet tal-UE fl-2017: EUR 1 858 257 miljun Liema huwa l-pajjiż li l-iktar li jwettaq dawn il-prattiki? Il-mira ewlenija tad-dazji antidumping tal-UE kienet iċ-Ċina. F'Ottubru 2016, kien hemm dazji kontra aktar minn 50 tip differenti ta' prodotti Ċiniżi, l-aktar aluminju, roti, siment, sustanzi kimiċi, ċeramika, ħġieġ, karta, pannelli solari u azzar. L-UE kif qed ittejjeb ir-regoli? F'Novembru 2017, il-MPEs adottaw regoli aktar stretti biex jiġġieldu l-importazzjonijiet irħas b'mod inġust . It-titjib jinkludi: L-impatt ta' dumping soċjali u ambjentali se jitqies meta tkun qed tittieħed deċiżjoni dwar miżuri antidumping Il-Kummissjoni Ewropea ser tissorvelja ċ-ċirkostanzi f'pajjiżi esportaturi. Il-kumpaniji tal-UE jistgħu jużaw dawn ir-rapporti meta jressqu lment L-MPE approvaw regoli addizzjonali li jippermettu lill-UE timponi tariffi ogħla fuq importazzjonijiet li huma oġġett ta' dumping jew issussidjati f'Mejju 2018: L-UE ser tkun tista' tistabbilixxi tariffi ogħla fuq prodotti li huma l-oġġett ta' dumping u ssussidjati L-investigazzjonijiet antidumping se jiqsaru b'mod konsiderevoli Helpdesk għall-SMEs se tittratta lmenti u proċedimenti investigattivi; it-trade unions ser ikunu involuti f'investigazzjonijiet u ser jevalwaw id-dazji li għandhom jiġu imposti Il-prodotti kollha li jaslu fl-UE se jsirilhom monitoraġġ strett minn meta tiġi nnotifikata investigazzjoni sa ma tibda u tiġi rreġistrata tali investigazzjoni, biex jiġi evitat li l-istokk jakkumula Ir-regoli li se jiġu estiżi għal żoni ta' esklużjoni ekonomika (prinċipalment użati għall-produzzjoni tal-enerġija) Iż-żewġ proposti se jidħlu fis-seħħ ladarba l-Kunsill ikun approvahom ukoll u meta dawn ikunu ġew ippubblikati f' Il-Ġurnal Uffiċjali Tgħarrif immodernizzar ta' strumenti għad-difiża kummerċjali (Mejju 2018) Mad-daqqa t'għajn: L-immodernizzar ta' strumenti għad-difiża kummerċjali (Mejju 2018) Protezzjoni minn importazzonijiet li huma l-oġġett ta' dumping jew issussidjati (Novembru 2017) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF